CELEX: 32019R0396
Language: hr
Date: 2018-12-19 00:00:00
Title: Delegirana uredba Komisije (EU) 2019/396 оd 19. prosinca 2018. o izmjeni Delegirane uredbe (EU) 2015/2205, Delegirane uredbe (EU) 2016/592 i Delegirane uredbe (EU) 2016/1178 o dopuni Uredbe (EU) br. 648/2012 Europskog parlamenta i Vijeća u pogledu datuma od kojeg obveza poravnanja proizvodi učinke za određene vrste ugovora (Tekst značajan za EGP.)

13.3.2019   
               
               
                  HR
               
               
                  Službeni list Europske unije
               
               
                  L 71/11
               
            
         DELEGIRANA UREDBA KOMISIJE (EU) 2019/396
         оd 19. prosinca 2018.
         o izmjeni Delegirane uredbe (EU) 2015/2205, Delegirane uredbe (EU) 2016/592 i Delegirane uredbe (EU) 2016/1178 o dopuni Uredbe (EU) br. 648/2012 Europskog parlamenta i Vijeća u pogledu datuma od kojeg obveza poravnanja proizvodi učinke za određene vrste ugovora
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (1), a posebno njezin članak 5. stavak 2.,
         budući da:
         
                     (1)
                  
                  
                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji. Ugovori će se prestati primjenjivati na Ujedinjenu Kraljevinu od dana stupanja na snagu sporazuma o povlačenju ili, u protivnom, dvije godine nakon te obavijesti, tj. od 30. ožujka 2019., osim ako Europsko vijeće u dogovoru s Ujedinjenom Kraljevinom jednoglasno odluči produljiti to razdoblje.
                  
               
                     (2)
                  
                  
                     U okviru obveze poravnanja propisane u Uredbi (EU) br. 648/2012 nije predviđena mogućnost povlačenja države članice iz Unije. Izazovi s kojima se suočavaju stranke u ugovorima o OTC izvedenicama čije druge ugovorne strane imaju poslovni nastan u Ujedinjenoj Kraljevini izravna su posljedica događaja koji je izvan njihove kontrole i mogu ih staviti u neravnopravan položaj u odnosu na ostale druge ugovorne strane u Uniji.
                  
               
                     (3)
                  
                  
                     Delegiranim uredbama Komisije (EU) 2015/2205 (2), (EU) 2016/592 (3) i (EU) 2016/1178 (4) utvrđuju se datumi od kojih obveza poravnanja proizvodi učinke za ugovore koji pripadaju određenoj vrsti OTC izvedenica. Osim toga, tim uredbama predviđaju se različiti datumi ovisno o kategoriji druge ugovorne strane u tim ugovorima.
                  
               
                     (4)
                  
                  
                     Druge ugovorne strane ne mogu predvidjeti kakav bi status druga ugovorna strana s poslovnim nastanom u Ujedinjenoj Kraljevini mogla imati ili u kojoj bi mjeri ta druga ugovorna strana mogla nastaviti pružati određene usluge drugim ugovornim stranama s poslovnim nastanom u Uniji. Kako bi odgovorile na tu situaciju, druge ugovorne strane možda bi htjele obnoviti ugovor na način da drugu ugovornu stranu s poslovnim nastanom u Ujedinjenoj Kraljevini zamijene drugom ugovornom stranom u državi članici.
                  
               
                     (5)
                  
                  
                     Ako zbog povlačenja Ujedinjene Kraljevine iz Unije stranke odluče zamijeniti drugu ugovornu stranu s poslovnim nastanom u Ujedinjenoj Kraljevini novom drugom ugovornom stranom s poslovnim nastanom u Uniji, obnovom ugovora nastat će obveza poravnanja ako do obnove dođe na datum od kojeg obveza poravnanja proizvodi učinke za predmetnu vrstu ugovora ili nakon tog datuma. Kao posljedica toga stranke će morati poravnati ugovor preko središnje druge ugovorne strane koja ima odobrenje ili je priznata.
                  
               
                     (6)
                  
                  
                     Centralno poravnani ugovori podliježu drukčijem režimu kolaterala od ugovora koji nisu centralno poravnani. Nastanak obveze poravnanja mogao bi stoga neke druge ugovorne strane prisiliti da obustave transakcije, čime bi određeni rizici ostali bez zaštite.
                  
               
                     (7)
                  
                  
                     Kako bi se osiguralo neometano funkcioniranje tržišta i jednaki tržišni uvjeti za druge ugovorne strane s poslovnim nastanom u Uniji, druge ugovorne strane trebale bi moći zamijeniti druge ugovorne strane s poslovnim nastanom u Ujedinjenoj Kraljevini drugim ugovornim stranama s poslovnim nastanom u državi članici a da pritom ne nastane obveza poravnanja. Kako bi se ostavilo dovoljno vremena za zamjenu tih drugih ugovornih strana, datum od kojeg obveza poravnanja proizvodi učinke za obnovu tih ugovora trebao bi biti 12 mjeseci nakon datuma početka primjene ove Uredbe.
                  
               
                     (8)
                  
                  
                     Delegirane uredbe (EU) 2015/2205, (EU) 2016/592 i (EU) 2016/1178 trebalo bi stoga na odgovarajući način izmijeniti.
                  
               
                     (9)
                  
                  
                     Ova Uredba temelji se na nacrtu regulatornih tehničkih standarda koji je Europsko nadzorno tijelo za vrijednosne papire i tržišta kapitala dostavilo Komisiji.
                  
               
                     (10)
                  
                  
                     Sudionicima na tržištu potrebno je omogućiti da što prije provedu učinkovita rješenja. Stoga je Europsko nadzorno tijelo za vrijednosne papire i tržišta kapitala analiziralo moguće povezane troškove i koristi, ali nije provelo otvoreno javno savjetovanje, u skladu s člankom 10. stavkom 1. drugim podstavkom Uredbe (EU) br. 1095/2010 Europskog parlamenta i Vijeća (5).
                  
               
                     (11)
                  
                  
                     Uredba bi trebala hitno stupiti na snagu, ali bi se trebala početi primjenjivati tek od sljedećeg dana nakon datuma kad se Ugovori prestanu primjenjivati na Ujedinjenu Kraljevinu i u Ujedinjenoj Kraljevini, osim ako do tog datuma stupi na snagu sporazum o povlačenju sklopljen s Ujedinjenom Kraljevinom ili ako se dvogodišnje razdoblje iz članka 50. stavka 3. Ugovora o Europskoj uniji produlji,
                  
               DONIJELA JE OVU UREDBU:
         
            Članak 1.
            Izmjena Delegirane uredbe (EU) 2015/2205
            Delegirana uredba (EU) 2015/2205 mijenja se kako slijedi:
            
                        (1)
                     
                     
                        u članku 3. dodaje se sljedeći stavak:
                        
                           „3.   Odstupajući od stavaka 1. i 2., u pogledu ugovora koji pripadaju vrsti OTC izvedenica navedenoj u Prilogu obveza poravnanja proizvodi učinke 12 mjeseci od datuma početka primjene ove Uredbe ako su ispunjeni sljedeći uvjeti:
                           
                                       (a)
                                    
                                    
                                       ako nije nastala obveza poravnanja do 14. ožujka 2019.;
                                    
                                 
                                       (b)
                                    
                                    
                                       ako se ugovori obnavljaju isključivo u svrhu zamjene druge ugovorne strane s poslovnim nastanom u Ujedinjenoj Kraljevini drugom ugovornom stranom s poslovnim nastanom u državi članici.”;
                                    
                                 
                     
                  
                        (2)
                     
                     
                        u članku 4. stavak 3. zamjenjuje se sljedećim:
                        
                           „3.   Za financijske druge ugovorne strane u trećoj kategoriji i za transakcije navedene u članku 3. stavcima 2. i 3. ove Uredbe sklopljene između financijskih drugih ugovornih strana minimalno preostalo dospijeće iz članka 4. stavka 1. točke (b) podtočke ii. Uredbe (EU) br. 648/2012 na dan kada obveza poravnanja proizvodi učinke jest:
                           
                                       (a)
                                    
                                    
                                       50 godina za ugovore koji pripadaju vrstama u tablici 1. ili tablici 2. iz Priloga;
                                    
                                 
                                       (b)
                                    
                                    
                                       3 godine za ugovore koji pripadaju vrstama u tablici 3. ili tablici 4. iz Priloga.”.
                                    
                                 
                     
                  
         
            Članak 2.
            Izmjena Delegirane uredbe (EU) 2016/592
            Delegirana uredba (EU) 2016/592 mijenja se kako slijedi:
            
                        (1)
                     
                     
                        u članku 3. dodaje se sljedeći stavak:
                        
                           „3.   Odstupajući od stavaka 1. i 2., u pogledu ugovora koji pripadaju vrsti OTC izvedenica navedenoj u Prilogu obveza poravnanja proizvodi učinke 12 mjeseci od datuma početka primjene ove Uredbe ako su ispunjeni sljedeći uvjeti:
                           
                                       (a)
                                    
                                    
                                       ako nije nastala obveza poravnanja do 14. ožujka 2019.;
                                    
                                 
                                       (b)
                                    
                                    
                                       ako se ugovori obnavljaju isključivo u svrhu zamjene druge ugovorne strane s poslovnim nastanom u Ujedinjenoj Kraljevini drugom ugovornom stranom s poslovnim nastanom u državi članici.”;
                                    
                                 
                     
                  
                        (2)
                     
                     
                        u članku 4. stavak 3. zamjenjuje se sljedećim:
                        
                           „3.   Za financijske druge ugovorne strane u trećoj kategoriji i za transakcije navedene u članku 3. stavcima 2. i 3. ove Uredbe sklopljene između financijskih drugih ugovornih strana minimalno preostalo dospijeće iz članka 4. stavka 1. točke (b) podtočke ii. Uredbe (EU) br. 648/2012 na dan kada obveza poravnanja proizvodi učinke jest pet godina i tri mjeseca.”.
                        
                     
                  
         
            Članak 3.
            Izmjena Delegirane uredbe (EU) 2016/1178
            Delegirana uredba (EU) 2016/1178 mijenja se kako slijedi:
            
                        (1)
                     
                     
                        u članku 3. dodaje se sljedeći stavak:
                        
                           „3.   Odstupajući od stavaka 1. i 2., u pogledu ugovora koji pripadaju vrsti OTC izvedenica navedenoj u Prilogu obveza poravnanja proizvodi učinke 12 mjeseci od datuma početka primjene ove Uredbe ako su ispunjeni sljedeći uvjeti:
                           
                                       (a)
                                    
                                    
                                       ako nije nastala obveza poravnanja do 14. ožujka 2019.;
                                    
                                 
                                       (b)
                                    
                                    
                                       ako se ugovori obnavljaju isključivo u svrhu zamjene druge ugovorne strane s poslovnim nastanom u Ujedinjenoj Kraljevini drugom ugovornom stranom s poslovnim nastanom u državi članici.”;
                                    
                                 
                     
                  
                        (2)
                     
                     
                        u članku 4. stavak 3. zamjenjuje se sljedećim:
                        
                           „3.   Za financijske druge ugovorne strane u trećoj kategoriji i za transakcije navedene u članku 3. stavcima 2. i 3. ove Uredbe sklopljene između financijskih drugih ugovornih strana minimalno preostalo dospijeće iz članka 4. stavka 1. točke (b) podtočke ii. Uredbe (EU) br. 648/2012 na dan kada obveza poravnanja proizvodi učinke jest:
                           
                                       (a)
                                    
                                    
                                       15 godina za ugovore koji pripadaju vrstama u tablici 1. iz Priloga I.;
                                    
                                 
                                       (b)
                                    
                                    
                                       tri godine za ugovore koji pripadaju vrstama u tablici 2. iz Priloga I.”.
                                    
                                 
                     
                  
         
            Članak 4.
            Stupanje na snagu i primjena
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od sljedećeg dana nakon datuma kad se Ugovori prestanu primjenjivati na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji.
            Međutim, ova se Uredba ne primjenjuje u sljedećim slučajevima:
            
                        (a)
                     
                     
                        ako do tog datuma stupi na snagu sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji;
                     
                  
                        (b)
                     
                     
                        ako je donesena odluka o produljenju dvogodišnjeg razdoblja iz članka 50. stavka 3. Ugovora o Europskoj uniji.
                     
                  
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. prosinca 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 201, 27.7.2012., str. 1.
         
         
            (2)  Delegirana uredba Komisije (EU) 2015/2205 оd 6. kolovoza 2015. o dopuni Uredbe (EU) br. 648/2012 Europskog parlamenta i Vijeća u pogledu regulatornih tehničkih standarda za obvezu poravnanja (SL L 314, 1.12.2015., str. 13.).
         
            (3)  Delegirana uredba Komisije (EU) 2016/592 оd 1. ožujka 2016. o dopuni Uredbe (EU) br. 648/2012 Europskog parlamenta i Vijeća u pogledu regulatornih tehničkih standarda za obvezu poravnanja (SL L 103, 19.4.2016., str. 5.).
         
            (4)  Delegirana uredba Komisije (EU) 2016/1178 оd 10. lipnja 2016. o dopuni Uredbe (EU) br. 648/2012 Europskog parlamenta i Vijeća u pogledu regulatornih tehničkih standarda za obvezu poravnanja (SL L 195, 20.7.2016., str. 3.).
         
            (5)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).